І яшчэ адзін сэрвіс must have ад пошукавага гіганта. Насамрэч ён падыдзе абсалютна любому крэатыўшчыку і чалавеку, які імкнецца захаваць свае планы і думкі. Google keep – вашае асабістае сховішча нататак, лістоў, спраў, патрэбных фотаздымкаў, малюнкаў, проста думак, а таксама вэб-старонкі. Прыгожы дызайн у выглядзе картак прываблівае вока, а магчымасць пазначаць патрэбныя вам рэчы колерамі і замацоўваць зверху дадае практычнасці гэтаму сэрвісу. І самае галоўнае – уся інфармацыя захоўваецца ў воблаку вашага акаўнта Google, што дазваляе не згубіць нічога важнага. Сэрвіс працуе як у браўзеры, так і на мабільных прыладах.